અમદાવાદ: રાજ્યભરની એન્જિનિય‌િરંગ કોલેજોમાં ભણતા હજારો વિદ્યાર્થીઓને હવે છેલ્લા વર્ષ દરમ્યાન ફર‌િજયાત કરવાની થતી ઇન્ટર્ન‌િશપ માટે જાતમહેનતથી કંપનીઓના ઉંંબરા ગણવા પડશે નહીં. હવેથી જે તે વિદ્યાર્થીને ઇન્ટર્ન‌િશપ ક્યાં કરવી તે હવે જીટીયુ જ નક્કી કરી આપશે, જેથી વિદ્યાર્થીઓને સરળતા રહેશે. એન્જિનિય‌િરંગના વિદ્યાર્થીઓ અનેક કંપનીમાં ઇન્ટર્ન‌િશપ માટે અરજી કરતા હતા ત્યારે માંડ એક કંપનીમાં ઇન્ટર્ન‌િશપ ગોઠવાતી હતી. મોટા ભાગના વિદ્યાર્થીઓને તેમની પસંદગીની કંપનીમાં કામ કરવા નહીં મળ્યાનો અસંતોષ રહેતો હતો. હવે જીટીયુએ ઇસીઆઇ સાથે કરાર કરી લીધો છે. ઇસીઆઇ એ એઆઇસીઇટી (ઓલ ઇન્ડિયા કાઉન્સિલ ફોર ટેક‌િનકલ એજ્યુકેશન)ની સંસ્થા છે. ઇસીઆઇ એટલે કે એન્જિનિય‌િરંગ કાઉન્સિલ ઓફ ઇન્ડિયા, જે વિદ્યાર્થીઓને ઇન્ટર્ન‌િશપ માટેની તક આપશે. આગામી માસથી જ તેનો અમલ થવાનો હોઇ આ વર્ષે છેલ્લા સેમેસ્ટરમાં ભણતા વિદ્યાર્થીઓને તેમના પ્રોજેક્ટ વર્કની ટ્રે‌િનંગની વ્યવસ્થા જીટીયુ જ કરી આપશે.